Ozeano Bareko helezintasun poloa

Ozeano Bareko helezintasun poloa lur lehorretik urrunen dagoen ozeanoaren lekua da. Ozeano Barearen hegoaldean dago, Antartidatik eta zenbait irla ozeaniko txikitatik 2.688 kilometrora, gutxi gorabehera. Espazio-ontzien hilerria ere leku horretan dago, urruna eta isolatua delako, ia bizitzeko modukoa ez delako eta itsaso zabaleko lurraldetzat jotzen delako. Puntu horretan dagoen ozeanoaren hondoa 3.700 m-ko sakoneran dago.

Nemo puntua ere esaten zaio, eta kosta-lerrotik urrunen dagoen tokia ere bada, Eurasiako helezintasun poloa baino urrutiago baitago munduko inongo kostatik. Definizio horretan, lurreko erreferentziazko elipsoide baten gainazalarekiko distantzia erabiltzen da, eta azaleratzen den edozein uharte kontabilizatzen da.

Bloopa, NOAA estatubatuarrak 1997ko udan hainbat aldiz atzemandako maiztasun ultra-baxuko eta jatorri ezezaguneko soinu bati ematen zaion izena, Nemo puntuko eskualdean sortu zen. 2002an, NOAAk ondorioztatu zuen icebergek sortu zituztela soinu horiek, ozeanoaren hondoa harraskatuz.

 Geografia 
Hego Ozeano Barean dago puntu hori (48°52.6 S 123°23.6 O / -48.8767, -123.3933). Hauek dira azaleratutako lur hurbilenak, 2.688 km-tara: 

 iparraldean, Ducie uhartea, Pitcairn uharteetakoa;
 ipar-ekialdean, Motu Nui, Pazko uharteko uhartetxoa;
 hegoaldean, Maher uhartea, Siple uhartearen eta Marie Byrd lurraldearen parean, Antartikan;
 mendebaldean, Chatham uhartea;
 ekialdean, Campana artxipelagoa, Txileren hegoaldean.

 Fikzioan 

 Literaturan, Nemo puntua R'lyeh fikziozko hiritik nahiko gertu dago, H. P. Lovecraft estatubatuarrak irudikatua. The call of Cthulhu eleberrian, Lovecraftek R'lyeh kokatzen du -47.150, -126.717 koordenatuetan.
 Zineman, TOP GUN: MAVERICK filmean, etsaien basea Nemo puntuan dago. Hala, ez zuten AEBekin harreman diplomatiko gutxi izan zitzakeen herrialderik iraintzen.

 Erreferentziak 

 Ikus, gainera 
 Espazio-ontzien hilerria

 Kanpo estekak 

Kategoria:Geografiako terminologia
Kategoria:Ozeano Barea